Loučovice

Loučovice () estas municipo en Ĉeĥio, en Sudbohemia regiono, en distrikto Český Krumlov, situanta sur rivero Vultavo inter Lipno nad Vltavou kaj Vyšší Brod. Vivas ĉi tie  (). Ĝis la jaro 1951 parto de la municipo estis Bolechy. Industrion ĉi tie antaŭe reprezentis Sudbohemia paperfarejo, uzino Vultava muelejo Loučovice. Plua entrepreno estas varmproduktejo. Rilate al proksimeco de la aŭstraj limoj ĉi tie troviĝas vico da loĝigejaj ekipaĵoj kaj gastejoj.

 Historio 
La municipo Loučovice mem ne havas tro ampleksan historion - proporcie nealirebla kaj rokoriĉa tereno de valo de Vultavo inter Lipno kaj Vyšší Brod estis unue loĝigita sole per kelke da konstruaĵoj, el kiuj la plej signifa estis muelejo. Nur fondo de papaerfarejo en la 80-aj jaroj de la 19-a jarcento kaŭzis kreskon de la nombro de loĝantoj kaj abruptan evoluon de la municipo.

Plimulton de la loĝantoj de la municipo kreis homoj de germana nacieco, do ili estis post la dua mondmilito forŝovitaj. La forŝovo ne rilatis al kelke da dekoj de laboruloj – fakuloj, kiuj estis bezonataj por trafiko de la paperfarejo.

Ĝis la jaro 1950 estis en Loučovice sidejo de Loka nacia komitato Bolechy.

La municipo estis ĝisloĝigita plejparte de rumanaj reenmigrintoj, slovakoj (inkluzive de civitanoj de cigana nacieco) kaj de voliniaj ĉeĥoj. Tiuj ĉi ĝisloĝigitoj havis malaltan nivelon de klereco kaj malgrandan rilaton al la teritorio, kio daŭras ĝis hodiaŭ - rekte en la municipo estis ĝis la jaro 2014 apud klasika baza lernejo ankaŭ aparta lernejo.

En la jaro 1959 estis tute fermitaj ŝtatlimoj kaj tuj malantaŭ Loučovice komencis fera kurteno. Municipo Kapličky, kiu troviĝis en la nove konstruita limzono, pereis kaj ĝia katastra teritorio estis envicigita en municipon Loučovice. Domaro Martínkov en la katastra teritorio Mnichovice u Loučovic pereis.

En la katastra teritorio Mnichovice nun vivas daŭre unu privata agrikulturisto kun sia familio kaj en la dua domo sole unu viro. La katastra teritorio Kapličky estas tute neenloĝigita kaj la katastra teritorio Dvorečná sur la maldekstra bordo de Vultavo kaj Nové Domky sur la dekstra bordo de Lipno estas kreataj plejparte de kabanoj.

 Loĝantaro 

 Partoj de municipo 
 Loučovice (katastra teritorio (k. t.) Loučovice, Dvorečná kaj Mnichovice u Loučovic)
 Nové Domky (k. t. Kapličky)

 Memorindaĵoj 
 Kapelo de sankta Prokopio
 Preĝejo de sankta Udalriko
 Vejro de sistemo Huber-Lutz
 Pilgrima loko Maria Rast

 Personecoj 
 Friedrich Fenzl (1932–2014), en Aŭstrio vivanta budhisto
 Gita Porák-Varna (1905–1978), pentristino vivanta en Svedio
 Jiří Bilbo Reidinger (* 1961), klaŭno, verkisto kaj pedagogo

 Transporto 
La municipo situas sur fervojlinio n-ro 195 Rybník – Lipno nad Vltavou kaj sur ŝoseo II/163 Lipno – Vyšší Brod.

 Translima kontakto kun Aŭstrio 
Sur teritorio de la municipo estas en translima kontakto kun Aŭstrio limpasejo sur turisma pado Mnichovice – Dürnau.

 Pluaj fotoj 


Kategorio:Municipoj en distrikto Český Krumlov
Kategorio:Vilaĝoj en distrikto Český Krumlov
Kategorio:Setlejoj en Šumava
Kategorio:Setlejoj sur Vultavo
Kategorio:Setlejoj sur landlimo de Aŭstrio kaj Ĉeĥio